23
Jubed Jugoro man Juloko Buku Mwa i Dhok ma Tung’ Tung’ Nenedi?
Kara watim kero mwa ceke pi nirweyo “lembanyong’a” ni “thek ceke ku suru ku dhok man dhanu”, wabed wawodho jemni ma tung’ tung’ i dhok 700 kumeni. (Lembanyutha 14:6) Watundo nitimo tic maeno ma lee nenedi? Watime ku kony mi ungu mi jugor m’uai i ng’om ma tung’ tung’, man bende ungu moko mi julok dhok ma gimiiri gigi—gin ceke gitie Jumulembe pa Yehova.
Jular jukiewo lembe ma jubiloko ne kud Anglais. Guriri m’utelo wic neno wi tic mi biro mi gor i kabedo mwa ma dit pi ng’om zoo. Biro maeno telo wi tic mi jugor ma gitimo tic niai kud i kabedo mwa ma dit man i biro mi filial moko. Bedo ku jugor niai kud i ng’om ma tung’ tung’ konyowa nikiewo lembe ma bikonyo dhanu mi ng’om ma tung’ tung’ man ma bifoyo i dhanu dupa.
Ing’eye juoro lembe ma judaru nigoro ne i bang’ julok dhok. I ng’ei yaru man yiyo lembe ma jugoro, juoro lembe ne i bang’ ungu mi julok dhok i ng’om zoo nikadhu kud i Internet. Julok dhok eno giloko lembe ne, gineno cu nia nyongo lembe ma giloko ne urombo ku mir Anglais, man ing’eye gisome cu kara ginen nia lembe ma giloko ne jucopo nyang’ i ie man ka nyongo erombo ku cik mi dhok migi. Julok dhok eno gitimo kero pi nitio ku “wec ma tap man mandha” m’ukoro i andha i dhok migi thelembe mi wec mir Anglais.
Ordinater konyo kara tic maeno utimere piopio. Ordinater copo ngo nitimo tic kakar umego ku nyimego m’ugoro lembe kunoke m’uloko dhok. Ento, tic maeno copo timere piopio ka gibetio ku buku ma koro thelembe mi wec ma dongo man jambtic mange ma nwang’ere i ordinater. Jumulembe pa Yehova uyiko jambtic moko ma julwong’o MEPS. Jambtic maeno konyo nikiewo lembe i dhok dupa mandha, man niketho cal m’urombo ku lembe ne, bende nipangu piny ma jukiewo ne maleng’ i wang’ niore kara macin uwodhe edok ni buku.
Pirang’o watimo kero niloko buku mwa i dhok dupa uketho i ie bende dhok ma dhanu ma wendgi nok kende re ma weco? Thelembe ne utie nia Mungu umaru ‘kwond dhanu ceke utund niboth man ninwang’u ng’eyong’ec mi lemandha.’
Kara jutund niwodho jemni mwa, tic ma kani ma jubed jutimo?
Pirang’o waloko buku mwa i dhok dupa akeca?
unk luo_Latn luo_Latn luo_Latn luo_Latn luo_Latn luo_Latn luo_Latn ban_Latn